ועדת הכלכלה, כנסת 23, פרוטוקול מספר 65, 2020-09-14 08:30

יעקב מרגי: בוקר טוב לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: היום ה-14 בספטמבר 22020 כ"ה באלול התש"ף.

יעקב מרגי: על סדר היום הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 2), התש"ף-2020.

יעקב מרגי: אם הבנתי נכון, ב-13 לאוגוסט 2020 הממשלה אישרה תקנות סמכויות מיוחדות שהיו בתוקף 28 ימים.

יעקב מרגי: אני לא אכנס למכניזם של זה, ועדת הכנסת וועדת הכלכלה צריכה לאשר אותם מכיוון ש-28 הימים הסתיימו והממשלה מבקשת להאריך את תוקפם בעוד 28 ימים בהכנסת שינויים נוספים.

איתי עצמון: גם בעקבות הערות שנשמעו כאן בוועדה.

יעקב מרגי: היועצת המשפטית, תאמרי לנו מה מהות התיקונים בבקשה.

רננה שחר: רננה שחר, יועצת משפטית רשות לתעופה אזרחית.

רננה שחר: התיקונים שאנחנו מבקשים, קודם כל הארכת תוקף ב-28 ימים נוספים.

רננה שחר: מבחינת תיקון תקנה 3, מדובר באפשרות פתיחת מתחם המזון המשותף בשדה התעופה על פי הוראות קונקרטיות שייתן משרד הבריאות.

רננה שחר: רשת בקשו את זכות הדיבור בזום אם אדוני יאפשר להם.

יעקב מרגי: אני מציע שנתחיל לקרוא את הסעיפים.

רננה שחר: "תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 2), התש"ף-2020.

רננה שחר: בתוקף סמכותה לפי סעיפים 4.

רננה שחר: 8.

רננה שחר: 12 ו-23 עד 25 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020 (להלן – החוק) ולאחר שהתקיים האמור בסעיף 4(ד)(2) לחוק, מתקינה הממשלה תקנות אלה: תיקון תקנה 3.

רננה שחר: "(3) על אף האמור בתקנה 9(ב)(1) לתקנות הגבלת הפעילות, המנהל רשאי להתיר למפעיל שדה תעופה להציב שולחנות וכיסאות במתחם אכילה משותף בשדה תעופה ולאפשר ישיבה לצורך אכילה בו, בתנאים שיורה עליהם לשם צמצום הסיכון להדבקות בנגיף הקורונה.

רננה שחר: לעניין מיקומם ומספרם של השולחנות והכיסאות והמרחק ביניהם ולעניין הניקיון וההיגיינה במתחם זה".

רננה שחר: זה הסעיף שמאפשר פתיחה של מתחם מזון משותף בשדה תעופה.

רננה שחר: בדברי ההסבר נכתבו המאפיינים הייחודיים של שדה תעופה, שהוא לא כמו כל קניון שבגללו נכון לאפשר את הדבר הזה, בין מבחינת גודל השטח וכמות האנשים, בין בבחינת זה שאנשים חייבים להיות שם, אין להם אפשרות בחירה, הם נמצאים במשך שעות ארוכות במקום הזה וגם צריכים אחר כך לעלות לטיסה שלעיתים תיקח זמן רב, לכן יש לאפשר את האכילה והשתייה שלהם בצורה נוחה.

יעקב מרגי: אני שמח שהקשבתם לנו ולדוברים שהיו בדיון הקודם.

רננה שחר: זה מנוסח כהיתר קונקרטי משום שכרגע משרד הבריאות עוד לא הגיע לנוסחה שאפשר היה לשים אותה על הנייר ולומר כמה מטרים.

יעקב מרגי: אבל לפחות התקנות מסמיכות.

יעקב מרגי: מכירות בצורך.

איתי עצמון: יש כבר היתרים כאלה?

טל פוקס: שמי טל, מהלשכה המשפטית של משרד הבריאות.

טל פוקס: נמצא אתנו גם אודי קלינר סגן ראש שירותי בריאות הציבור, אולי יוכל לספר קצת יותר על השאלה.

אודי קלינר: בוקר טוב.

אודי קלינר: ד"ר אודי קלינר, סגן ראש שירותי בריאות הציבור במשרד הבריאות.

אודי קלינר: שבוע שעבר הייתי בסיור בנתב"ג ובין השאר הלכנו לראות את האזור המדובר.

אודי קלינר: כבר תואר פה הקושי למצוא את המודל שמתאים בנתב"ג, כי זה לא בדיוק קניון ולא בדיוק מסעדה ומצריך מודל שהוא מאוד מיוחד.

אודי קלינר: העקרונות שאני חושב, כאיש מקצוע - זה עוד לא הגיע למנכ"ל ואני חייב לסייג את זה, זה צריך עוד להגיע לאישור המנכ"ל - אבל העיקרון הבסיסי הוא יחס של כמות אנשים לשטח.

אודי קלינר: הבנתי מנתב"ג שיש שם כ-1,300 ממטר מרובע, סביר להניח שיהיה אפשר לאפשר שם כמה עשרות שולחנות מהבחינה המקצועית, אבל כמובן זה עוד דורש אישור מנכ"ל.

אודי קלינר: אני מאמין שנמצא פתרון ששני הצדדים יוכלו לחיות אתו.

יעקב מרגי: אני אומר לך בכנות שנוסח כזה, בימים כתיקונם, זה כמעט מריחה.

יעקב מרגי: אבל מאחר ואני יודע שניפגש בצומת בעוד 28 ימים - - -

אודי קמינר: זו לא מריחה, הייתי שם פיזית כדי לראות את זה.

יעקב מרגי: בזה שאני מאשר אמירה, עדיין לא אישרתי את קיום האפשרות להסעדה בצורה מבוקרת וכמובן שומרת על שלום הציבור.

יעקב מרגי: אמנם זה קצב איטי מהדיון הקודם לעכשיו יש הכרה בצורך, עד הדיון הבא יהיה המתווה.

יעקב מרגי: חבל שלא באתם כבר עם המתווה מוכן לדיון הזה.

יעקב מרגי: להחמיר בבריאות זה תירוץ מתקבל על הדעת וסביר בדרך כלל, שלא בשם החומרה, נאמר שלא ולא יהיה בסוף.

אודי קמינר: אבל הנה, שמעת אותי אומר שכן.

יעקב מרגי: שזה יובא?

יעקב מרגי: סייגת את זה שזה קשור לאישור המנכ"ל ובצדק.

אודי קמינר: מבחינתי כאיש מקצוע, זה יהיה.

יעקב מרגי: אוקיי, תודה.

רון חלפון: בוקר טוב אדוני.

רון חלפון: כמו שציינת, התקנות נדונו כבר לפני כחודש וגם אז הובטח שיוצג מתווה.

רון חלפון: אמנם התקיים ביקור והתנהלו מגעים, אבל ההצעות שהציעו מבחינתנו אינן סבירות כלל.

רון חלפון: הם מדברים על הצבה של 20 שולחנות בשטח עצום של מעל 1,000 מטרים רבועים.

רון חלפון: זה אומר מרחק של בין 20 ל-30 מטרים בין שולחן לשולחן.

רון חלפון: אני חושב שזה לא הסדר סביר.

יעקב מרגי: לא ניסית לשווק להם את המודל של מחנה יהודה?

רון חלפון: מה ההסדר שם?

יעקב מרגי: קיסם בין יושב ליושב.

רון חלפון: 20 או 30 מטרים בין שולחן לשולחן.

רון חלפון: אני חושב שאין מישהו, מבלי להיות אחראי על בריאות הציבור, שחושב שזה סביר.

רון חלפון: לכן אדוני, מה שנבקש, שייקבע מנגנון בתקנות, תקבע נוסחה שתאמר כמה שולחנות לכמה מטרים?

רון חלפון: מה המרחק בין שולחן לשולחן?

רון חלפון: יגידו 2,3,4,5, שיקבעו משהו, לא שזה יהיה על סמך החלטה, שאני מצטער להגיד, אבל שרירותית.

רון חלפון: אם קובעים 20 מטרים בין שולחן לשולחן, לטעמי אין בזה סבירות ולכן נבקש שהמנגנון יקבע בתקנות ולא יהיה נתון לשיקול דעת, שכמו שאתה רואה מתעכב והחלטות לא ניתנו אני לא חושב שתוך חודש ימים אפשר להגיע למתווה שהוא סדור.

רון חלפון: נקודה נוספת שרצינו להעיר ולא באה בפני הוועדה עד כה, שנצטרך לקבוע בתקנות בסבב הבא חובה של התייצבות של 4 שעות, או זמן ארוך יותר לפני הטיסה.

רון חלפון: נכון לעכשיו על פי חוק שירותי תעופה הזמן הקבוע הוא 3 שעות.

רון חלפון: כמובן שבתהליכים שמתקיימים היום בנתב"ג זה זמן שלא מספק ונצטרך שזה יכנס לתקנות כדי שלנוסעים ולחברות התעופה ולחברות שירותי הקרקע יהיה ברור מה הם מתבקשים לעשות בתקופה הזאת.

יעקב מרגי: תפרט בבקשה מה הבעיה שיש לכם עם זמן ההגעה?

רון חלפון: מכיוון שהתהליכים בתקופת הקורונה ארוכים יותר, נדרשים מרווחים בין טיסות.

יעקב מרגי: ראיתי תמונות של עיר רפאים בשדה התעופה.

יעקב מרגי: 4 שעות לא מספיק?

רון חלפון: 4 שעות מספיק.

רון חלפון: 3 שעות כפי שהיה בעבר, לא מספיק.

יעקב מרגי: אנחנו עדין בעידן הקורונה, לדעתי 4 שעות בעידן הקורונה זה מעל ומעבר, במיוחד שאין לו הרבה מה לעשות שם.

יעקב מרגי: אני חושב שלא צריך להוסיף זמן.

רון חלפון: אני מסכים, אבל העניין הוא שעדיין לא נקבע בתקנות אופן מפורש מגבלת 4 השעות.

רון חלפון: כתוב שנוסע לא יוכל להיכנס אם אין בידו כרטיס ליותר מ-4 שעות הקרובות.

רון חלפון: אבל אין חובת התייצבות תוך 4 שעות וגם מבחינת חברות התעופה, 3 שעות זה הקו וכמו שאמרת, 3 שעות בעידן קורונה זה לא מספיק וצריך 4 שעות.

רננה שחר: זה עדיין לא הגיע אלינו לבחינה אז אני לא יכולה להתייחס.

רננה שחר: זה ברור שהתקנות יצטרכו תיקון.

רננה שחר: עכשיו זה כמו שרון אמר, צריך להראות כרטיס שתוך 4 שעות, זה אומר שכל המטוס יתייצב ביחד, אין לי מושג איך יהיה.

רננה שחר: כשזה יגיע, נבחן את זה.

יעקב מרגי: כדי לטוס ליוון לא צריך 8 שעות היערכות.

יעקב מרגי: לדעתי זה סביר.

רננה שחר: ברגע שהסוגיה תעלה נבחן אותה.

יעקב מרגי: נתחיל להתמודד עם פתיחת השמים ואחר כך נדבר אם מספיק או לא מספיק.

יעקב מרגי: אני פה, אני לא הולך לחופשה ביוון.

רון חלפון: רק נבקש שיצא מסר מהוועדה למשרד הבריאות, שחייבים להציג הסדר שייקבע בתקנות.

יעקב מרגי: האם לא הייתי מספיק ברור?

יעקב מרגי: יורם שפירא בבקשה.

יורם שפירא: היינו בסיור בשבוע שעבר גם עם הפרויקטור וגם עם אודי וד"ר שרון.

יורם שפירא: הסברנו להם את הנושא של מתחם המזון.

יורם שפירא: כרגע חציו סגור לגמרי ופועלת שם רק מסעדה אחת.

יורם שפירא: לכן אנחנו מבקשים שכבר היום תתקבל החלטה כדי שנוכל להתארגן לקראת הטיסות של החגים, בתקווה שיתקיימו, לפתוח את האזור הזה ולפזר את הקהל.

יורם שפירא: בסופו של דבר צריך לזכור שבסך הכול יש בסך הכול כ-10 טיסות יוצאות מנתב"ג ולכן עדיף כמה שיותר מהר.

יורם שפירא: דברנו על בין 40 ל-50 שולחנות ואני מאוד מבקש שההחלטה של משרד הבריאות תתקבל עוד היום.

יעקב מרגי: אני שמח שהדגשת ממשרד הבריאות, חששתי שאתה דורש ממני לקבל החלטה.

יורם שפירא: אני לא רוצה לשים אקדח לראשו של - - -

יעקב מרגי: אומר לך שאולי זו נחמה פורטה, לא כדאי לך היום כי כל הדיונים היום הולכים לדון על היערכות שדות התעופה ופתיחת השמיים, חכו עם ההסעדה יומיים שלושה, שלבם של כל מי שהולך להיפגע מהסגר הזה קצת יירגע.

יעקב מרגי: האמירה שלנו נאמרה כבר בתחילת הדיון, שהמתווה היה צריך להגיע היום לוועדה, משלא הגיע, אנחנו מבקשים לגבש אותו בהקדם.

יורם שפירא: אני רק מבקש שיהיה הגיוני ופיזור הקהל יהיה כמה שיותר גדול.

יעקב מרגי: תודה.

יעקב מרגי: אם אין התייחסות, נעלה להצבעה את תקנה 1 כפי שהוקראה.

יעקב מרגי: אושר

יעקב מרגי: התקנה אושרה פה אחד.

רננה שחר: "2.

רננה שחר: תיקון תקנה 22.

רננה שחר: (ב) תקנת משנה (א) לא תחול אם כלי הטיס ממריא משדה תעופה שבכניסה אליו מבוצעת לנוסעים מדידת חום ונמנעת כניסתו של נוסע שחום גופו 38 מעלות צלזיוס ומעלה".

רננה שחר: כזכור היום יש חובת מדידת חום גם בכניסה לטרמינל הנוסעים ואחר כך גם בכניסה למטוס.

רננה שחר: גם רש"א וגם חברות התעופה הגישו פניות מגובות בעובדות שזה יוצר לפי דעתן עומס יתר ועיכובים שלא לצורך ושכמו בקניון או בשוק שמי שנכנס לא צריך אחר כך למדוד שוב את החום בכניסה לכל חנות, אלא מסתפקים במדידת החום בכניסה הראשית.

יעקב מרגי: פעם שעברה התפארנו שזה גם בכניסה וגם בכניסה למטוס.

רננה שחר: רק בשדות שבהם לא מודדים את החום אז צריך למדוד בכניסה למטוס.

יעקב מרגי: אנחנו מזמינים נוסע לפחות ל-4 שעות.

יעקב מרגי: בשגרה האדישים מגיעים שעתיים, הלחוצים 3 ועכשיו בקורונה אנחנו מבקשים לפחות 4 שעות.

יעקב מרגי: עדין, מהכניסה לעלייה למטוס יכולים להתפתח שינוים, אתם לא חוששים?

יעקב מרגי: משרד הבריאות, אם אתם משוכנעים, אל אחמיר יותר מכם, אני פשוט חייב לשאול.

אודי קלינר: אתה צודק, החשש משותף.

אודי קלינר: אבל בסוף אנחנו לא חיים בעולם של אפס סיכונים ויש את המנגנון בשדה עצמו, שאם מישהו מפתח חום, או בכלל לא מרגיש טוב בשמן השהות שלו בשדה, יש לו כתובת ויש לו למי לפנות ואז אפר למדוד אותו באופן ספציפי.

אודי קלינר: עלתה בקשה ושקלנו אותה בכובד ראש, בסוף הסכמנו לקבל אותה בגלל הקושי היישומי של העניין, שמקשה מאוד ומעכב מאוד את הנוסעים.

יעקב מרגי: אדם חולם להגיע למדינת היעד מסוימת, לקח פעמיים אקמול והוריד חום.

אודי קלינר: אתה צודק, אבל אז גם 4 מדידות לא יעזרו לי.

יעקב מרגי: אני חושב שב-4 שעות ההשפעה מתחילה לפוג.

יעקב מרגי: אני לא רופא אבל הפרקטיקה מנצחת.

אודי קלינר: אפשר לקחת אקמול כל 4 שעות.

אודי קלינר: נורופן עובד גם ל-8 שעות.

אודי קלינר: מי שרוצה לשקר, ישקר, אתו אין לי מה לעשות.

יעקב מרגי: אז אתה אומר שאתה לוקח סיכון מבוקר.

אודי קלינר: יש עדיין את המענה לאדם הספציפי שהוא אדם ישר, שאם הוא לא מרגיש טוב הוא יפנה ונוכל לטפל בו ולמדוד שוב את החום.

רננה שחר: אני אומר שבפרוטוקול האירופאי מוגדר שלא מחייבים מדידת חום, רק מדינות שרוצות, אבל ככל שזה קיים, זה רק בכניסה לשדה ולא בעליה למטוס.

יעקב מרגי: אם אין עוד התייחסויות נצביע על תקנה 2.

יעקב מרגי: מי בעד אישור תקנה 2, שאומרת שאנחנו מסתפקים במדידת חום רק בכניסה לשדה התעופה ולא בעלייה למטוס.

יעקב מרגי: אושר

יעקב מרגי: אין מתנגדים ואין נמנעים, אושרה פה אחד.

יעקב מרגי: נעבור לתקנה 3.

רננה שחר: "3.

רננה שחר: תיקון תקנה 35.

רננה שחר: בתקנה 35 לתקנות העיקריות –

רננה שחר: בפסקה (3), בסופה יבוא "בניגוד להוראות תקנה 6(ב)"

אחרי פסקה  יבוא: "11(א) מפעיל אווירי שלא הסדיר נהלים לפעולת אנשי הצוות למקרה שבו איש צוות חש בתסמינים תוך כדי טיסה כמפורט בתקנה 28(א), הניגוד להוראות אותה תקנה".

אחרי פסקה  יבוא: התיקון הזה הוא קודם כל הערת הייעוץ המשפטי של הוועדה עוד מהדיון הקודם, שלא הספקנו לטפל בזה בקבוע הזמן של היומיים שהיו אז.

אחרי פסקה  יבוא: אני מתייחסת להוספת (11א), הייעוץ המשפטי אמר, אתם הפללתם, עברתם עבירות פליליות את הדברים שהם בליבת הסיכון.

אחרי פסקה  יבוא: אחד הדברים בליבת הסיכון זה כשנוסע או איש צוות חש בתסמינים תוך כדי טיסה, שאנחנו יודעים שאי אפשר לעצור בדרך.

אחרי פסקה  יבוא: המפעיל האווירי צריך לטפל בזה כך שיש לו נהלים למקרה הזה והנהלים כוללים איך מבודדים את הבן אדם, איפה, איך מסייעים לו, איך נותנים לנוסעים אחרים לפנות את האזור.

אחרי פסקה  יבוא: את הטיפול בנושא הפללנו, כלומר את חובת המפעיל האווירי לקבוע נהלים ולהסדיר את זה, הפללנו.

אחרי פסקה  יבוא: לעומת זאת, את חובת המפעיל האווירי לקבוע נהלים כאשר איש צוות חש בתסמינים, לא הפללנו וביקשו מאתנו לעשות השוואת מצב.

אחרי פסקה  יבוא: הסכמנו עם ההערה וכעת אנחנו מפלילים גם את חובת המפעיל האווירי לקבוע נהלים למקרה שבו איש צוות חש בתסמינים בכלי הטיס.

יעקב מרגי: אם אין התייחסויות נעבור להצבעה על אישור תקנה 3.

יעקב מרגי: מי בעד?

יעקב מרגי: אושר

יעקב מרגי: אין מתנגדים ואין נמנעים, תקנה 3 אושרה.

רננה שחר: "4.

רננה שחר: תיקון תקנה 36.

רננה שחר: בטבלה בתקנה 36(א) לתקנות העיקריות, אחרי שורה (9) יבוא: "(9א) 35(11א) 5,000 2,000" זה בעצם הופך את העבירה שדיברנו עליה קודם, אתה רואה אותה כשהיא מסומנת (11א), מפעיל אווירי שלא הסדיר נהלים כאלה, אנחנו קובעים אותה כעבירה מנהלית שהקנס עליה במקרה שמפעיל אווירי לא קובע נהלים לעניין הזה, המפעיל שמפעיל כלים מעל 30 מושבי נוסעים, הקנס יהיה 5,000 ₪.

רננה שחר: מפעיל שמפעיל כלי טיס עם 30 מושבים ומטה הקנס יהיה 2,000 ₪ וזה אותו קנס כמו אם לא הסדרת נהלים לפעולת אנשי הצוות במקרה שנוסע חש בתסמינים.

רננה שחר: זה המשך של הדבר הקודם.

יעקב מרגי: דנו בסיבוב הקודם בגובה הקנסות.

יעקב מרגי: קנס לא מרתיע אם הוא לא פוגע ברווחיות.

יעקב מרגי: 2,000 שקלים לא פוגעים.

רננה שחר: אני אגיד באופן כללי, הקנס המנהלי בחוק המסגרת עצמו, המקסימאלי הוא 5,000 שקל.

רננה שחר: הגישה של האכיפה בתחום הקורונה היא שכולנו כאזרחים רוצים לקיים את זה, זה מה שאני מבינה ומאמינה.

רננה שחר: 2,000 שקל זה לא מעט לחברת תעופה קטנה.

יעקב מרגי: משרד הבריאות סובר שחלק גדול מהדוחות באים משמחות ובאולמות וגני אירועים.

יעקב מרגי: בעלי האולמות לוקחים את הסיכון.

יעקב מרגי: בהכנסה של 50,000-60,000 שקלים הוא מוכן להסתכן ב-5,000 שקלים.

יעקב מרגי: אבל אם הקנס היה 50,000 שקל על סיכון בריאות הציבור או להישלח לשנתיים מאסר, הוא היה חושב 20 פעם אם לעשות את האירוע.

רננה שחר: יש קנסות שיכולים להצטבר כמו מפעיל אווירי שנותן לאדם לעלות בלי הצהרת בריאות.

יעקב מרגי: אני לא מתעקש כי במקור הקנס המנהלי הוא סכום כזה, אין ספק שצריך לחשוב על זה.

יעקב מרגי: אני מקווה שלא נצטרך להחמיר עם הענישה, שאנשים יגלו סולידריות ויפסיקו להזיק אחד לשני.

יעקב מרגי: יש התייחסות לתקנה 4?

אימאן ח'טיב יאסין: לדעתי צריך בכל זאת לשים משהו לגבי גובה הקנס.

יעקב מרגי: אבל מסתמכים על הקנס המנהלי בחוק העיקרי, זה הסכום המקסימאלי.

אימאן ח'טיב יאסין: נותנים לאנשים ברחוב בסכום כזה.

יעקב מרגי: יש תפיסה לגבי גובה קנסות מנהליים.

יעקב מרגי: נעבור להצבעה על אישור תקנה 4.

יעקב מרגי: אושר

יעקב מרגי: אין מתנגדים, נמנעת אחת, תקנה 4 אושרה.

יעקב מרגי: נעבור לתקנה 5.

רננה שחר: "5.

רננה שחר: תיקון תקנה 41.

רננה שחר: בתקנה 41 לתקנות העיקריות, במקום "28 ימים מיום תחילתן" יבוא "עד ליום י"ט בתשרי תשפ"א (7 באוקטובר 2020).

רננה שחר: " זו הארכה של 28 ימים נוספים.

רננה שחר: המדיניות כרגע היא לכתוב תאריך ספציפי ולא שאנשים יצטרכו לחשב.

רננה שחר: אכן אדוני בוודאי רואה שזה יוצא בחול המועד.

רננה שחר: לא קבלנו הנחיות מתי נאריך.

יעקב מרגי: זה ייכנס לתוקף ואחרי חול המועד, בטווח ה-14 ימים נאריך.

יעקב מרגי: למדתם אותנו משהו.

יעקב מרגי: בעצם יושבת-ראש ועדת הקורונה יפעת שאשא ביטון למדה אתכם ואותנו משהו.

יעקב מרגי: מי בעד אישור תקנה 5?

יעקב מרגי: אושר

יעקב מרגי: אין מתנגדים ואין נמנעים, תקנה 5 אושרה.

איתי עצמון: אני מבקש להעיר לפני שהוועדה תסיים את הדיון בתקנות, לגבי ההערה שלנו, שנשמעה בוועדה ביחס לשמירת הדינים.

איתי עצמון: אני מזכיר שבתקנות העיקריות שעכשיו הוארך תוקפן יש הוראה שאומרת ש"אין בהוראות תקנות אלה כדי לגרוע מהוראות המנהל, שזה מנכ"ל משרד הבריאות, שניתנו לפי סעיף 20 לפקודת בריאות העם כפי שפורסמו באתר האינטרנט של משרד הבריאות".

איתי עצמון: הערנו בדיון הקודם שיש קושי עם התקנה הזו כאשר אני מתייחס להוראות חוק המסגרת שקובע שאין בהוראות חוק המסגרת לגרוע מהוראות לפי סעיף 20 לפקודת העם ובלבד שההוראות לפי הפקודה לא יסתרו את ההוראות לפי חוק זה.

איתי עצמון: יוצא שיש כאן שתי הוראות שיוצרות בלבול.

איתי עצמון: מעבר לכך, גם הנוסח מבלבל וגם ברמה המהותית, אם יש הוראות שאתם חושבים שראוי אולי לשלב אותן בתקנות, אני מציע שתביאו הצעה כזו.

איתי עצמון: אבל להשאיר את המצב כך, אחרי שנשמעו ההערות האלה ולא להתייחס לזה בכלל, אני חשוב שזה מאוד בעייתי.

יעקב מרגי: אנחנו מבקשים בהארכה הבאה, אם תקרה, אולי יתחולל נס ולא נצטרך להאריך את התקנות, להתייחס לזה בבקשה.

טל פוקס: אין בעיה.

טל פוקס: אני גם אזכיר את מה שאמרתי גם בפעם הקודמת, אמרנו שזה כמובן לא יכול לסתור את התקנות ואני גם אוסיף שאחת הדוגמאות להוראות מנהל שאנחנו רוצים להוסיף זה הנושא הזה של איך יתנהל מתחם המזון המשותף הזה.

איתי עצמון: אבל יש פתרון לכך בחוק.

איתי עצמון: החוק בסעיף 45 אומר שאין בהוראות החוק כדי לגרוע לפי הוראות סעיף 20 לפקודת בריאות העם כל עוד אין סתירה.

איתי עצמון: הקושי של היחס בין הוראות חוק המסגרת לבין הוראות המנהל לפי פקודת בריאות העם, הקושי הזה כבר ניתן לו מענה, לא מיטבי, אבל ניתן לו מענה בסעיף 45 ג' לחוק.

איתי עצמון: אתם פשוט חוזרים על ההוראה הזאת והופכים אותה באופן די מבלבל לדעתי.

יעקב מרגי: הנביא בתוכחתו אומר, הדבק טוב, הוא אבל הוא מחזק אותו במסמרים.

דורין ארטשיק: אני רק אוסיף שזה נמצא עדיין בשיח פנים ממשלתי והעניין יוסדר ותהיה החלטה סופית מוסכמת על כולם אם אנחנו מעוניינים בתקנה הזו או לא.

יעקב מרגי: דיון פנים ממשלתי?

יעקב מרגי: סך הכול זו פרקטיקה של כתיבת תקנות, בקושי משפטי.

יעקב מרגי: מאחר וכל כך הרבה מדברים על עבודת משרד המשפטים, אני לא רוצה להוסיף משלי, אבל אני אומר לכם לגבי ה סוגיה הזו של לקבל תקנות בדקה ה-99.9 ולהלחיץ את כל המערכות.

יעקב מרגי: אם יש דיון פנים ממשלתי, תסמיכו את היועצים המשפטיים של המשרדים לסכם תקנות, לא תלוי בכם, תשחררו את הבירוקרטיה הזו בחקיקת המשנה שתוקעת כמעט כל דבר שהממשלה רוצה לעשות.

דורין ארטשיק: אני אדגיש שהשיקול פחות משפטי, העניין שזה מופיע בעוד סטים של תקנות.

דורין ארטשיק: הסוגיה היא לשמור על אחידות בין התקנות.

יעקב מרגי: נעשה כך, לא נכריע את זה בדיון עכשיו, אבל כן נרצה התייחסות.

יעקב מרגי: אם תקנתם, מה טוב.

יעקב מרגי: אם לא, לפחות התייחסות משכנעת למה זה חוזר על עצמו.

איתי עצמון: אני מזכיר גם שלוועדה הזאת יש סמכות לא להאריך את תוקפה של התקנה בפעם הבאה, אם הנוסח שלה יישאר כך.

איתי עצמון: זו סמכות שיש לוועדה.

איתי עצמון: דבר נוסף שאני מבקש לשאול זה לגבי יישום סעיף 5 לחוק המסגרת שקובע את חובת הממשלה ליידע את הציבור על ההגבלות החדשות.

איתי עצמון: האם נקטתם בפעולות כדי להביא לידיעת ציבור הנוסעים את התוכן של המתווה.

רננה שחר: הכינו לי הסבר איך אנחנו עושים את זה.

רננה שחר: יש מכלול תעופה במשרד הבריאות, יש את משל"ט קורונה שבתוכו שי מכלול התעופה.

רננה שחר: יש אתר אינטרנט ייעודי של משרד הבריאות בארבע שפות: עברית, אנגלית, ערבית ורוסית שמונגש לאנשים עם מוגבלויות.

רננה שחר: שם יש את עיקרי התקנות ואת כל ההסברים, בעיקר מה שרלוונטי לנוסעים עצמם.

רננה שחר: יש את מוקד כל הבריאות 24 שעות ביממה.

קריאה: זה רק מי שנכנס לאתר רואה.

קריאה: אין יידוע.

רננה שחר: אני יכולה להגיד שאני אישית מקבלת הודעות כל הזמן האם אתה רוצה לדעת על מתווה הטיסות, פועלים גם במשלוח הודעות.

אימאן ח'טיב יאסין: את זה שולחים לך ספציפית.

יעקב מרגי: אני לא קבלתי אף פעם.

רננה שחר: יש הסברה בתקשורת, יש מפגשי הסברה לחברות תעופה וסוכני נסיעות.

רננה שחר: יש הנגשה על ידי רש"א.

יעקב מרגי: חוץ מהפרסומת של לבנת פורן שמשכנעת אותי כמעט להיות חולה סוכרת, שום דבר לא מחלחל.

רננה שחר: יש גם באתר רת"א את התקנות ואת ההסברים.

קריאה: בקיצור, יצאו מידי חובה.

יעקב מרגי: לא, זה לא יצאו מידי חובה.

יעקב מרגי: בזמן כזה שהפעילות נמוכה ומי שרוצה לצאת לחו"ל שיבדוק, הוא צריך לבדוק ואנחנו רוצים שתהיה לו האחריות לבדוק.

יעקב מרגי: ברגע שזה מופיע בכל אתר דיגיטלי אני לא יכול לבוא בטענות.

יעקב מרגי: זה גם בכל השפות הנדרשות על פי חוק.

יעקב מרגי: תודה רבה לכולם, הישיבה נעולה.